بوگون قیرغیزستانده ماتم کونی
بوگون قیرغیزستانده ماتم کونی. بو حقیده‌گی فرمانگه مملکت جمهور رئیسی آلمزبېک آتم بیک اوف کېچه‌ 29 اپرېل کونی قول قویگن.
مملکت نینگ مدني مؤسسه‌لری و اویین مرکزلریده نماییش اوتکزیش و شو موضوعده دستورلر آلیب باریش فعالیتلری تا‘خته‌تیلدی.
قیرغیز جمهوریتی حکومتی محلي باشقروو اورگانلری بیلن بیرگه‌ فلاکتده جان بېرگنلر نینگ تیریک قالگن عایله‌ اعضالری و یقینلریگه باریب، کېره‌کلی یاردملرنی کورسه‌تیب، اولرگه همدردلیک بیلدیردی.
ایتیب اوتیش جایزکی قیرغیزستان فوق العاده‌ وضعیتلر وزیرلیگی تامانیدن معلوم قیلینیشیچه کېچه‌ 2017-ییل نینگ 29-اپرېل کونی مملکت نینگ اوش ولایتی، اوزگن تومنی، ایو قیشلاغیده محلي وقت بیلن اېرته‌لب ساعت 07:20 چاغلریده یېر کوچکیسی یوز بېرگن ایدی.
بو نینگ عاقبتیده 6 ته اوی ویران بولر اېکن، اویلر آستیده راپپه-راسه‌ 24 کیشی قالیب کېتگن. اولردن 9 نفری یاش باله‌لردن عبارت.
حاضرده اولرنی ایزلب تاپیش اوچون قیدیروو و قوتقروو فعالیتلری دوام اېتماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
